CELEX: 32011R0112
Language: fi
Date: 2011-02-07 00:00:00
Title: Komission asetus (EU) N:o 112/2011, annettu 7 päivänä helmikuuta 2011 , tiettyjen tavaroiden luokittelusta yhdistettyyn nimikkeistöön

9.2.2011   
            
            
               FI
            
            
               Euroopan unionin virallinen lehti
            
            
               L 34/35
            
         KOMISSION ASETUS (EU) N:o 112/2011,
   annettu 7 päivänä helmikuuta 2011,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä helmikuuta 2011.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Potilaan hengitys- ja nukutuskaasujen valvontaan lääketieteellisessä toimenpiteessä tarkoitettu moduuli, jonka mitat ovat noin 8,5 × 30 × 23 cm (ns. kaasuanalysaattorimoduuli).
                  Se toimii ainoastaan potilasseurantajärjestelmän yhteydessä, ja sitä myös ohjataan tällä järjestelmällä.
                  Moduuli analysoi spektroskopian avulla muun muassa hiilidioksidi-, typpioksiduuli-, halotaani- tai isofluraanipitoisuuksia potilaan hengityskaasusta.
                  Potilasseurantajärjestelmä käsittelee moduulista saadut tiedot ja vertaa niitä ennalta asetettuihin parametreihin. Tulokset näkyvät monitorista. Jos tiedot eivät vastaa parametrejä, käynnistyy hälytys.
               
               
                  9018 19 10
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, 90 ryhmän 2 huomautuksen b kohdan ja CN-koodien 9018, 9018 19 ja 9018 19 10 nimiketekstien mukaisesti.
                  Moduulia ei pidetä nimikkeen 9027 itsenäisenä kojeena tai laitteena fysikaalista tai kemiallista analyysia varten, koska sen säätöihin ja tulosten näyttöön tarvitaan potilasseurantajärjestelmä. Näin ollen sitä ei voida luokitella nimikkeeseen 9027.
                  Moduulia ei voida tunnistaa CN-koodiin 9018 20 00 kuuluvaksi ultravioletti- tai infrapunasäteilylaitteeksi. Näin ollen sitä ei voida luokitella CN-koodiin 9018 20 00. Koska moduulia ei käytetä nukuttamiseen, sitä ei voida pitää CN-koodiin 9018 90 60 kuuluvana nukutuslaitteena tai -kojeena. Näin ollen sitä ei voida luokitella CN-koodiin 9018 90 60.
                  Koska moduuli soveltuu käytettäväksi yhden tai useamman parametrin samanaikaiseen seurantaan yksinomaan sähködiagnoosilaitteen kanssa, se on 90 ryhmän 2 huomautuksen b kohdan mukaisesti luokiteltava CN-koodiin 9018 19 10.